M. Pčolinská, poslankyňa: (2002-08-20):
J. Migaš, predseda NR SR: Pani poslankyne, páni poslanci, budeme hlasovať o návrhu zákona ako o celku. Hlasujeme o návrhu zákona ako o celku. (Hlasovanie.) Prítomných je 115 poslancov, za 82, proti 10, zdržalo sa 20, nehlasovali 3. Konštatujem, že Národná rada Slovenskej republiky po opätovnom prerokovaní schválila zákon z 10. júla 2002 o sprístupnení dokumentov a činnosti bezpečnostných zložiek štátu 1939 - 1989 a o založení Ústavu pamäte národa a o doplnení niektorých zákonov (zákon o pamäti národa). (Výkriky v rokovacej sále.) Panie poslankyne, páni poslanci, pokračujeme hlasovaním o zákone z 10. júla 2002, ktorým sa mení zákon č. 140/1961 Zb. Trestný zákon v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1660. Spravodajcom je pán poslanec Orosz. Nech sa páči, uveďte hlasovanie. (Výkrik v sále.) L. Orosz, poslanec: Ďakujem, pán predseda. Ani k tomuto zákonu nebola konkrétna pripomienka, teda mali by sme pristúpiť k hlasovaniu o zákone ako o celku. Gestorský výbor nemal odporúčanie, lebo neprijal platné uznesenie. J. Migaš, predseda NR SR: Hlasujeme. Laco, ako? Proti. (Hlasovanie.) Prítomných je 106 poslancov, za 63, proti 18, zdržalo sa 19, nehlasovali 6. Konštatujem, že Národná rada Slovenskej republiky po opätovnom prerokovaní neschválila zákon z 10. júla 2002, ktorým sa mení zákon č. 140/1961 Zb. Trestný zákon v znení neskorších predpisov. Panie poslankyne, páni poslanci, nasleduje hlasovanie o zákone z 20. júna 2002, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2002 Z. z., vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1643. Spravodajcom je pán poslanec Palacka, nech sa páči. G. Palacka, poslanec: Ďakujem, pán predseda. Navrhujem, aby sme hlasovali postupne o pripomienkach pána prezidenta. Sú spolu 3. Navrhujem, aby sme hlasovali o pripomienke číslo 1. J. Migaš, predseda NR SR: Prezentujme sa a hlasujeme o zákone ako o celku. Áno, pán spravodajca? G. Palacka, poslanec: Pripomienka číslo 1. J. Migaš, predseda NR SR: Pardon, hlasujeme. (Hlasovanie.) Prítomných je 108 poslancov, za 64, proti 12, zdržalo sa 29, nehlasovali 3. Túto pripomienku sme neschválili. G. Palacka, poslanec: Pán predseda, dajte hlasovať o pripomienke číslo 2! J. Migaš, predseda NR SR: Hlasujeme o pripomienke číslo 2. Hlasujeme. (Hlasovanie.) Prítomných je 109 poslancov, za 43, proti 14, zdržalo sa 48, nehlasovali 4. Túto pripomienku sme neschválili. Ďalej. G. Palacka, poslanec: A nakoniec prosím, pán predseda, dajte hlasovať o bode číslo 3 pána prezidenta. J. Migaš, predseda NR SR: Hlasujeme o bode pod číslom 3. Hlasujeme. Hlasujeme o bode pod číslom 3. (Hlasovanie.) Prítomných je 103 poslancov, za 40, proti 14, zdržalo sa 45, nehlasovali 4. Ani túto pripomienku sme neschválili. Nech sa páči, pán spravodajca. G. Palacka, poslanec: To boli všetky pripomienky. Pán predseda, môžeme otvoriť tretie čítanie. J. Migaš, predseda NR SR: Panie poslankyne, páni poslanci, pristúpime teda k tretiemu čítaniu o tomto vrátenom zákone. Otváram rozpravu v rámci tretieho čítania. Pýtam sa, či sa niekto hlási do rozpravy v súlade s § 85. Nie je to tak. Môžeme pristúpiť k hlasovaniu o zákone ako o celku. Prezentujme sa a hlasujme. Hlasujeme o zákone ako o celku. Hlasujeme o zákone ako o celku. (Hlasovanie.) Prítomných je 111 poslancov, za 72, proti 4, zdržalo sa 34, nehlasoval 1. Konštatujem, že Národná rada Slovenskej republiky po opätovnom prerokovaní neschválila zákon, ktorým sa mení a dopĺňa zákon č. 165/2000 Z. z. o telekomunikáciách v znení zákona č. 308/2000 Z. z. Ďakujem, pán poslanec. Poprosil by som pána Hrušovského, aby viedol ďalšie hlasovanie.